**Eyjaferð**

**Ferð til Vestmannaeyja, fimmtudaginn, 7. september 2023**

Lausleg tímaáætlun:

08:15 Brottför frá Hæðargarði 31

10:00 Koma Landeyjarhöfn

10:45 – 11:30 Sigling með Herjólfi til Eyja

11:30 – 14:00 Bæjarrölt með möguleika á hádegishressingu.

Kristín Jóhannsdóttir kynnir það helsta.

14:00 – 16:00 Leiðsögn í rútu um Heimaey, þar sem Kristín Jóhannsdóttir mun

ræða það markverðasta í sögu Eyjanna

 Farið verður m.a. í Herjólfsdal, á Skansinn, Stórhöfða

og e.t.v. sjáum við einhverja lunda.

16:00 – 18:50 Eldheimar – kynning á safninu, sem er einstakt safn

um eldgosin í Heimaey og Surtsey.

 Kvöldverður í Eldheimumá vegum veitingshússins Einsa kalda.

Eyjastemning með Eyjalögum og tónlist á vegum

Magnúsar R. Einarssonar gítarleikara.

18:50 Brottför frá Eldheimum

19:30 – 20:15 Sigling með Herjólfi frá Eyjum í Landeyjahöfn

20:15 – 22:00 Landeyjahöfn – Reykjavík

22;00 Koma í Hæðargarð 31

**Kristín Jóhannsdóttir:**

Kristín er Eyjakona og safnstjóri Eldheima

Bjó lengi í Þýskalandi og starfaði m.a. sem fréttaritari Ríkisútvarpsins

Hún ritaði hina frábæru bók „Ekki gleyma mér“, sem var gefin út 2017

Húr er einn besti leiðsögumaður, sem við eigum

**Eldheimar:**

Eldheimar hafa að geyma stórkostlegt gosminjasafn. Sýning þar miðlar fróðleik um eldgosið í Vestmannaeyjum árið 1973, sem án efa telst til stærstu náttúruhamfara Íslandssögunnar.  Skyggnst er inn í mannlífið og umhverfið í Vestmannaeyjum fyrir gos og hvernig náttúruhamfarirnar 1973 gripu inn í samfélagið og líf fólksins.  Nær allir íbúar Heimaeyjar urðu að yfirgefa heimili sín í skyndi og flýja eyjuna.  Margir sáu húsin sín, sem og megnið af eigum sínum aldrei aftur.

​Gosið hófst aðfararnótt  23. janúar 1973 á Heimaey, einu byggðu eyjunni í Vestmannaeyjaklasanum. Það stóð yfir í rúmlega 5 mánuði.  Hraun og aska eyðilögðu  þriðjung byggðarinnar í Eyjum, eða  tæplega 400 hús og byggingar.  Meðan gosið stóð yfir var mikil óvissa um það hvort nokkurn tímann yrði aftur mannabyggð á eyjunni.

​Fyrir gos bjuggu um 5.300 manns í Vestmannaeyjum. Allt þetta fólk, nema um 200 manns sem urðu eftir við björgunarstörf, flúði til meginlands Íslands þar sem það bjó í bráðabirgðahúnæði og beið á milli vonar og ótta eftir því hvað framtíðin bæri í skauti sér.

​Fregnir af gosinu, sem breytti landslaginu í Vestmannaeyjum svo um munaði, fóru um heimsbyggðina og þegar því lauk flykktust fréttamenn, ferðamenn og vísindamenn alls staðar að úr heiminum á staðinn til þess að sjá með eigin augum hvers náttúruöflin eru megnug.  Hraun og aska hylja um 2,5 km2 af eyjunni þ.á.m. hluta af miðbænum, risið er nýtt 220 metra hátt fjall, Eldfell og eyjan hefur stækkað um 2 km2

​Gosminjasýning Eldheima lýsir þessari atburðarrás á áhrifamikinn hátt.  Miðpunktur sýningarinnar er húsið, sem stóð við Gerðisbraut 10. Húsið, sem grófst undir ösku í gosinu hefur  nú verið grafið upp.  Hægt er að sjá á áhrifamikinn hátt dæmi um hvernig náttúruhamfarirnar fóru með heimili fólks.

​Á sýningunni er einnig farið yfir þróun Surtseyjar, eyjunnar,  sem reis úr hafi sunnan við Heimaey árið 1963.  Eldgosið í Surtsey stóð yfir í nær  4 ár.  Eftir gosið var Surtsey gerð að lokuðu nátturverndarsvæði, sem gerði vísindaheiminum mögulegt að fylgjast með hvernig nýtt líf og vistkerfi verður til.  Surtsey hefur verið á heimsminjaskrá UNESCO síðan 2008.

**Verð fyrir ferðina:**

Verð: **kr. 19.800**.- per mann miðað við lágmark 20 og hámark 25

Innifalið í þessu verði er:

Rúta með bílstjóra til og frá Landeyjarhöfn og í Eyjum.

Fargjald með Herjólfi fram og tilbaka miðað við gesti fædda fyrir **1956**

Viðbótargjald fyrir þá sem yngri eru: **kr. 2.800.-**

Leiðsögn Kristínar í Eyjum

Aðgangur að Eldheimum

Kvöldverður Í Eldheimum frá Einsa kalda:

Tónlist í Eldheimum

**Valinn matseðill frá Einsa kalda: Pönnusteiktur skötuselur -** *Reykýsubygg, gulrótarmauk, vínber, möndlur, lótusrót*